stanford-oval/wikipedia huggingface dataset:
หันค่าย
รับใช้โจโฉ

ภายหลังการเสียชีวิตของเล่าเปียวในปี ค.ศ. 208 เล่าจ๋องบุตรชายคนรองและทายาทของเล่าเปียวยอมสวามิภักดิ์และสละตำแหน่งเจ้ามณฑลเกงจิ๋วให้กับขุนศึกโจโฉผู้ควบคุมพระเจ้าเหี้ยนเต้จักรพรรดิหุ่นเชิดและกุมอำนาจราชสำนักราชวงศ์ฮั่น
 โจโฉรับหันค่ายเข้ารับราชการในสำนักของอัครมหาเสนาบดี (丞相 เฉิงเซี่ยง) ซึ่งเป็นตำแหน่งของโจโฉ ภายหลังได้เลื่อนขั้นให้หันค่ายเป็นเจ้าเมือง (太守 ไท่โฉ่ว) ของเมืองเล่าหลิง (樂陵郡 เล่าหลิงจฺวิ้น; อยู่บริเวณอำเภอหยางซิ่น มณฑลชานตงในปัจจุบัน)
ต่อมาหันค่ายได้รับการแต่งตั้งเป็นผู้กำกับดูแลงานหลอมเหล็ก (監冶謁者 เจียนเหย่เย่เจ่อ) ทำหน้าที่ดูแลอุตสากรรมการหล่อเหล็ก ในสมัยก่อนลูกสูบของเตาหลอมเหล็กทุกเตาใช้ม้าลาก 100 ตัว ต่อมาอุตสาหกรรมเปลี่ยนไปใช้แรงงานคน เมื่อหันค่ายเข้ามาดูอุตสาหกรรม หันค่ายเห็นว่าการใช้แรงงานคนไร้ประสิทธิภาพเกินไปและต้องใช้กำลังคนมากเกินไป จึงเสนอเสนอให้ใช้พลังน้ำในการควบคุมลูกสูบ ซึ่งเป็นวิธีการที่คิดค้นโดยตู้ ชือเมื่อต้นยุคราชวงศ์ฮั่นตะวันออก หลังการเปลี่ยนแปลง ปริมาณเหล็กหล่อที่ผลิตได้ในอุตสาหกรรมจึงเพิ่มขึ้นสามเท่าเมื่อเทียบกับเมื่อก่อน หันค่ายดูแลอุตสาหกรรมการหล่อเหล็กเป็นเวลา 7 ปี และทำงานได้เป็นอย่างดีโดยระดับการผลิตเหล็กหล่อยังคงสูง จึงมั่นใจได้ว่าทหารโจโฉจะมีอาวุธยุทโธปกรณ์ที่มีคุณภาพ ราชสำนักของราชวงศ์ฮั่นจึงออกพระราชโองการยกย่องหันค่ายสำหรับความดีความชอบอันยอดเยี่ยม และเลื่อนขั้นให้หันค่ายมีตำแหน่งนายร้อยโลหะ (司金都尉 ซือจินตูเว่ย์) มีฐานะรองลงมาจากเก้าเสนาบดีในลำดับชั้นราชการของราชวงศ์ฮั่น
รับราชการในวุยก๊ก

ช่วงปลายปี ค.ศ. 220 โจผีบุตรชายและทายาทของโจโฉแย่งชิงบัลลังก์จากพระเจ้าเหี้ยนเต้ โค่นล้มราชวงศ์ฮั่นตะวันออกและก่อตั้งรัฐวุยก๊กโดยตนขึ้นเป็นจักรพรรดิพระองค์ใหม่ หลังขึ้นครองราชย์ โจผีตั้งให้หันค่ายมีบรรดาศักดิ์เป็นอี๋เฉิงถิงโหว (宜城亭侯)
ในปี ค.ศ. 226 โจผีเลื่อนตำแหน่งให้หันค่ายเป็นเสนาบดีพิธีการ (太常 ไท่ฉาง) เปลี่ยนบรรดาศักดิ์จาก "อี๋เฉิงถิงโหว" เป็น "หนานเซียงถิงโหว" (南鄉亭侯) และพระราชทานศักดินา 200 ครัวเรือน
ในช่วงเวลานั้น เนื่องจากโจผีเพิ่มกำหนดให้ลกเอี๋ยงเป็นนครหลวงของวุยก๊ก จึงยังมีราชพิธี ธรรมเนียม พิธีกรรม และเรื่องที่เกี่ยวกับระเบียบวิธีที่ยังไม่เรียบร้อยดี นอกจากนี้ศาลบรรพชนของตระกูลโจยังคงอยู่ที่เงียบกุ๋น (鄴 เย่; อยู่ในนครหานตาน มณฑลเหอเป่ย์ในปัจจุบัน) นครหลวงของราชรัฐเดิมของวุยก๊กในยุคราชวงศ์ฮั่นตะวันออก หลังจากหันค่ายเข้ารับตำแหน่งเสนาธิบดีพิธีการแล้ว จึงเขียนฎีกาเสนอให้ราชสำนักสร้างศาลบรรพชนแห่งใหม่ในลกเอี๋ยง และย้ายป้ายวิญญาณบรรพชนจากเงียบกุ๋นมายังลกเอี๋ยง เพื่อให้จักรพรรดิและข้าราชบริหารสามารถทำพิธีเซ่นไหว้บรรพชนได้อย่างเหมาะสม ตลอดระยะเวลา 8 ปีที่หันค่ายดำรงตำแหน่งเสนาบดีพิธีการ หันค่ายได้คิดค้นรูปแบบราชพิธี ธรรมเนียม พิธีกรรม และระเบียบวิธีีสำหรับรัฐวุยก๊ก และยกเลิกแนวปฏิบัติเก่าจากยุคราชวงศ์ฮั่น หันค่ายลาออกจากตำแหน่งในปี ค.ศ. 234 เนื่องจากปัญหาสุขภาพ และได้รับตำแหน่งกิตติมศักดิ์ในฐานะที่ปรึกษาราชวัง (太中大夫 ไท่จงต้าฟู)
ในวันที่ 12 กุมภาพันธ์ ค.ศ. 238 ในรัชสมัยของโจยอยทายาทของโจผี ราชสำนักออกพระราชโองการว่า "ที่ปรึกษาราชวังหันค่ายเปี่ยมด้วยคุณธรรมและประพฤติตนด้วยความซื่อสัตย์สุจริต แม้ว่าท่านจะอายุเกิน 80 ปีแล้ว ก็ยังคงมุ่งมั่นในการส่งเสริมความชอบธรรมและหลักศีลธรรม นี่คือความหมายของการที่ยิ่งอาวุโสมากขึ้น ยิ่งมีคุณธรรมและยิ่งซื่อสัตย์มากขึ้น ด้วยเหตุนี้จึงขอแต่งตั้งให้เป็นเสนาบดีมหาดไทย (司徒 ซือถู)"
เสียชีวิต

หันค่ายเสียชีวิตในวันที่ 10 เมษายน ค.ศ. 238 ก่อนที่จะเสียชีวิต หันค่ายบอกว่าตนต้องการให้จัดงานศพอย่างเรียบง่าย ให้แต่งกายด้วยเสื้อผ้าที่ตนสวมตามปกติขณะมีชีวิต และอยู่ในหลุมศพธรรมดาที่ไม่มีอะไรนอกจากดินที่กลบหน้าโลงศพ ถูกฝังพร้อมด้วยเครื่องใช้ในงานศพที่ทำจากเครื่องดินเผา หันค่ายยังเขียนฎีกาถึงราชสำนักเพื่อสื่อถึงความต้องการตนที่ให้จัดงานศพอย่างเรียบง่าย แม้ว่าตนจะรู้อยู่ว่าตามธรรมเนียมแล้วตนควรได้รับการจัดงานศพที่ประณีตกว่านี้เพราะมีตำแหน่งระดับเสนาบดี หลังจากโจยอยทรงอ่านฎีกาของหันค่าย จึงทรงชื่นชมในความถ่อมตนของหันค่ายและมีรับสั่งให้หันค่ายได้รับการจัดงานศพอย่างเรียบง่ายตามความปรารถนาสุดท้ายของหันค่าย พระองค์ยังพระราชทานเครื่องใช้ในงานศพ ชุดเสื้อคลุมราชสำนัก และกระบี่พิธีการทำจากหยก นอกจากนี้ยังพระราชทานสมัญญานามว่า "กงโหว" (恭侯)
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
de Crespigny, Rafe (2007). A Biographical Dictionary of Later Han to the Three Kingdoms 23-220 AD. Leiden: Brill. ISBN 9789004156050.
| ด ค กบุคคลสำคัญในวุยก๊ก |
| --- | --- |
จักรพรรดิ:  โจผี  โจยอย  โจฮอง  โจมอ  โจฮวน 
จักรพรรดินี:  เปียนซี  เอียนซี  กุยฮุย  มอซือ  กวยทายเฮา  จักรพรรดินีเจิน  เตียวฮองเฮา  จักรพรรดินีหวาง  จักรพรรดินีเปี้ยน (โจมอ)  จักรพรรดินีเปี้ยน (โจฮวน) 
เจ้าชายและราชนิกูลชาย:  โจเจียง  โจสิด  โจฮู  เฉา ก้ง  เฉา ก้าน  เฉา กุ่น  เฉา จฺวิ้น  เฉา จฺวี้  เฉา เจี้ยน  เฉา เปียว  เฉา เม่า (อ๋องแห่งเล่อหลิง)  เฉา ยง  เฉา สฺวิน  เฉา เสีย  เฉา เหยี่ยน  เฉา หรุย  เฉา หลิน (อ๋องแห่งตองไฮ)  เฉา หลิน (อ๋องแห่งไพก๊ก)  เฉา หลี่  เฉา ฮุย 
เจ้าหญิงและราชนิกูลหญิง:  โจเฮา  เฉา เซี่ยน  เฉา หฺวา  หลิว ม่าน  เจ้าหญิงตงเซียง  เจ้าหญิงอานหยาง 
ผู้สำเร็จราชการแผ่นดิน:  โจซอง  สุมาอี้  สุมาสู  สุมาเจียว  สุมาเอี๋ยน 
ข้าราชการฝ่ายพลเรือน:  กงซุน หฺว่าง  กว่าน หนิง  กาเซี่ยง  กาอุ้น  โกหยิว  งอก๋ง  งีสง  จงฮิว  จูจ้าน  เจียวเจ้  โจง่าน  โจจุ้น  ชาง ฉือ  ซุนจู  ซุนโจย  เซียวค้า  เซียวหลวน  ตังเจี๋ยว  ตังสิม  ตันกุ๋น  ตู้ จี  เตงปิด  เตงเหยียง  เตียวกี๋  เตียวต๋อง  เตียวบ้อ  เตียวอิบ  บู๊ขิวเตี้ยน  ปิดห้วน  เป้า ซฺวิน  เปาต้าน  ลิเตียน  ลิฮอง  เล่าเซียว  เล่าหัว  เลียงกี๋  หลิว ฉือ  หลีซิน  หวนแก  หันค่าย  หุยสิว  อองก๋วน  อองเก๋ง  อองซก  อองซิม  อองลอง  อองเหงียบ  อุยก๋วน (เว่ย์ กว้าน)  เอียวจ๋ง  ฮวนกาย  ฮวนห้อม  ฮัวหิม  ฮูสวน  เฮ่งเสียง  แฮหัวหุย  แฮหัวฮุย  แฮหัวโฮ  แฮเฮาเหียน  โฮอั๋น 
ข้าราชการฝ่ายทหาร:  กองซุนเอี๋ยน  กัว ซิว  กากุ๋ย  กุยห้วย  กุอั๋น  คันห่อง  เคาทู  เคาหงี  เค้าอิ๋น  งักจิ้น  งักหลิม  งุยเป๋ง  จงป้า  จงโฮย  จวนตวน  จวนเต๊ก  จิวท่าย  จีนล่ง  จูกัดสู  จูกัดเอี๋ยน  จูเหลง  เจียวปั้น  เจียวอี้  โจจิ๋น  โจเจียง  โจเป๋า  โจหยิน  โจหอง  โจหุ้น  โจอี้  โจฮิว  ซินต๋ำ  ซินเป  ซินหงี  ซิหลง  ซุนไค  ซุนเล้  เซงจุย  เซงเจ  ต๋องจู  ตันเกี๋ยน  ต้านท่าย  เตงงาย  เตงต๋ง  เตาอี้  เตียวคับ  เตียวเต๊ก  เตียวเลี้ยว  เตียวอี้  เตียวฮอ  ไต้เหลง  บังเต๊ก  เบ้งตัด  บุนขิม  บุนเพ่ง  บุนเอ๋ง  บุนเฮา  บู๊ขิวเขียม  ปีเอียว  ลิหิม  สุมาปอง  สุมาเล่าจี๋  สุเมา  หมันทอง  หวาง หลิง  อองกิ๋น  อองกี๋  อองซอง  อองสง  อ้าวจุ๋น  อิกิ๋ม  อินต้ายบก  อินเล้  อุยก๋วน (หฺวาง เฉฺวียน)  เอียวเก๋า  เอียวฉิว  เอียวหัว  ฮั่นจ๋ง  เฮ็กเจียว  เฮาหุน  แฮหัวซง  แฮหัวตุ้น  แฮหัวป๋า  แฮหัวหลิม 
สตรีที่มีชื่อเสียง:  กัว หฺวาย  จาง ชางผู  จาง ชุนหฺวา  เจ้าหญิงฉางชาน  ชุยชื่อ  ซัวเอี๋ยม  ซินเหียนเอ๋ง  เซี่ยโหว ฮุย  ผาง เอ๋อ  เว่ย์ ฮฺวาฉุน  สฺวิน ฉ่าย  สฺวี อี้  หวาง ยฺเหวียนจี  หยาง เยี่ยน  หวาง อี้  หยาง ฮุย-ยฺหวี  แฮฮัวเหลง 
บุคคลที่มีชื่อเสียงคนอื่น ๆ:  กวนลอ  กองซุนสิว  แก่หวน  เจ็ดปราชญ์แห่งป่าไผ่  โจวุนซก  ปีเอี๋ยน  ปู้ตู้เกิน  ม้ากิ้น  ลิวฮู  ลุนติด  ห่อปี  อองเกี๋ยน  เอียวจอ  โอยเอี๋ยน  เฮ่งเพา
คณะบริหารธุรกิจ มหาวิทยาลัยรามคำแหง

| --- | --- |
Faculty of Business Administration,   Ramkhamhaeng University

คณบดี: รองศาสตราจารย์สุวรรณี เดชวรชัย
สี:   สีฟ้า
เว็บไซต์: คณะบริหารธุรกิจ มหาวิทยาลัยรามคำแหง
คณะบริหารธุรกิจ มหาวิทยาลัยรามคำแหง (อังกฤษ: Faculty of Business Administration, Ramkhamhaeng University) เป็นคณะหนึ่งในมหาวิทยาลัยรามคำแหง ที่จัดการเรียนการสอนหลักสูตรด้านวิชาบริหารธุรกิจ ก่อตั้งขึ้นตามพระราชบัญญัติมหาวิทยาลัยรามคำแหงในปี พ.ศ. 2514
ประวัติ

คณะบริหารธุรกิจ มหาวิทยาลัยรามคำแหง จัดตั้งตามพระราชบัญญัติมหาวิทยาลัยรามคำแหง พ.ศ. 2514 โดยมีหลักในการดำเนินงานให้เป็นสถาบันการศึกษาและวิจัยแบบตลาดวิชา ซึ่งนักศึกษาจะมาเรียนหรือ ไม่มาเรียนที่มหาวิทยาลัยก็ได้ นับตั้งแต่ปี 2514 จนถึงปัจจุบัน คณะบริหารธุรกิจมหาวิทยาลัยรามคำแหง ได้เปิด ทำการเรียนการสอน มาเป็นเวลา 51 ปี แล้ว ทั้งนี้เพื่อเป็นการขยายโอกาสทางการศึกษาไปสู่ผู้เรียนในส่วนภูมิภาคโดยจัดการศึกษาผ่านระบบดาวเทียม และจัดคณาจารย์เข้าบรรยายตามสาขาวิทยาบริการต่าง ๆ หมุนเวียน สลับสับเปลี่ยนกันไป นอกจากนี้ยังเปิดโอกาสให้นักเรียนที่กำลังศึกษาอยู่ในระดับ มัธยมศึกษาตอนปลาย ตลอดจนบุคคลภายนอก ที่ต้องการศึกษาเป็นรายกระบวนวิชา สมัครเข้าเรียนได้โดยไม่รับปริญญา และสามารถนำหน่วยกิตสะสมที่ได้ไว้นี้โอนเข้าศึกษาในระดับปริญญาตรีของมหาวิทยาลัยอีกด้วย คณะบริหารธุรกิจ มหาวิทยาลัยรามคำแหง  มีที่ทำการเป็นตึกคณะฯ โดยลักษณะเป็นอาคารสูง 5 ชั้น มีชื่อคณะบริหารธุรกิจบนยอดตึก ตั้งอยู่บริเวณทางเข้ามหาวิทยาลัย และมี ศาสตราจารย์ไพบูลย์ สุวรรณโพธิ์ศรี เป็นคณบดีคนแรก ของคณะบริหารธุรกิจ และเป็นผู้หนึ่งที่เริ่มก่อตั้งมหาวิทยาลัยรามคำแหง ในปีการศึกษา 2514 : เป็นปีแรกที่จัดการเรียนการสอน
รายนามคณบดีตั้งแต่ก่อตั้งจนถึงปัจจุบัน

ศาสตราจารย์ไพบูลย์ สุวรรณโพธิ์ศรี
รองศาสตราจารย์วิชัย ธนรังสีกุล
รองศาสตราจารย์เริงรัก จำปาเงิน
รองศาสตราจารย์สัมพันธ์ ธาราทิพยกุล
รองศาสตราจารย์สุวรรณี เดชวรชัย (9 พฤษภาคม 2561 - ปัจจุบัน)
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรบริหารธุรกิจบัณฑิต สาขาวิชาการจัดการ  สาขาวิชาการเงินและการธนาคาร  สาขาวิชาการตลาด  สาขาวิชาการบัญชี  สาขาวิชาการโฆษณาและการประชาสัมพันธ์  สาขาวิชาการจัดการโลจิสติกส์และโซ่อุปทาน  สาขาวิชาการจัดการธุรกิจบริการ  สาขาวิชาการบริหารทรัพยากรมนุษย์  สาขาวิชาธุรกิจระหว่างประเทศ  สาขาวิชาการท่องเที่ยว |  หลักสูตรบริหารธุรกิจมหาบัณฑิต สาขาวิชาบริหารธุรกิจ  สาขาวิชาการจัดการทั่วไป  สาขาวิชาการเงินและการธนาคาร  สาขาวิชาการตลาด  สาขาวิชาการบัญชี  สาขาวิชาการจัดการการโฆษณา  สาขาวิชาการเป็นผู้ประกอบการ  สาขาวิชาการจัดการงานบริหารระดับสูง  สาขาวิชาการจัดการอุตสาหกรรม  สาขาวิชากฎหมายธุรกิจ |  หลักสูตรปรัชญาดุษฎีบัณฑิต สาขาวิชาบริหารธุรกิจ |
ดูเพิ่ม

มหาวิทยาลัยรามคำแหง
รายชื่อคณะบริหารธุรกิจในประเทศไทย
แหล่งข้อมูลอื่น

เว็บไซต์คณะบริหารธุรกิจ มหาวิทยาลัยรามคำแหง
| ด ค กรายชื่อโรงเรียนบริหารธุรกิจในประเทศไทย  |
| --- | --- | --- |
| สถาบันอุดมศึกษาของรัฐ | กาฬสินธุ์ • นครพนม • นราธิวาสราชนครินทร์ • นเรศวร • มหาสารคาม • รามคำแหง • อุบลราชธานี • บัณฑิตพัฒนบริหารศาสตร์ |  |
| สถาบันอุดมศึกษา  ในกำกับของรัฐ | เกษตรศาสตร์ (บริหารธุรกิจ) • เกษตรศาสตร์ (วิทยาการจัดการ) • เกษตรศาสตร์ (ศิลปศาสตร์และวิทยาการจัดการ) • เกษตรศาสตร์ (ศิลปศาสตร์และวิทยาศาสตร์)  • เกษตรศาสตร์ (สหวิทยาการจัดการและเทคโนโลยี)  • เกษตรศาสตร์ (อุตสาหกรรมบริการ) • ขอนแก่น (บริหารธุรกิจและการบัญชี) • ขอนแก่น (สหวิทยาการ) • ขอนแก่น (บัณฑิตศึกษาการจัดการ) • จุฬาลงกรณ์ (พาณิชยศาสตร์และการบัญชี) • จุฬาลงกรณ์ (ศศินทร์) • เชียงใหม่ • แม่ฟ้าหลวง • ทักษิณ (วิทยาลัยการจัดการเพื่อการพัฒนา) • ทักษิณ (เศรษฐศาสตร์และบริหารธุรกิจ) • ธรรมศาสตร์ • บูรพา  • พะเยา • มหิดล (วิทยาลัยการจัดการ) • มหิดล (วิทยาลัยนานาชาติ) • ลาดกระบัง • วลัยลักษณ์ • ศรีนครินทรวิโรฒ • ศิลปากร (วิทยาการจัดการ) • ศิลปากร (วิทยาลัยนานาชาติ) • สงขลานครินทร์ (พาณิชยศาสตร์และการจัดการ) • สงขลานครินทร์ (วิทยาการจัดการ) |  |
| มหาวิทยาลัยราชภัฏ | นครราชสีมา • มหาสารคาม • เลย • สวนสุนันทา • อุดรธานี |  |
| มหาวิทยาลัย  เทคโนโลยีราชมงคล | ธัญบุรี • พระนคร • รัตนโกสินทร์ • ล้านนา • อีสาน (บริหารธุรกิจ) • อีสาน (บริหารธุรกิจและเทคโนโลยีสารสนเทศ) • อีสาน (เทคโนโลยีการจัดการ) |  |
| สถาบันอุดมศึกษาเอกชน | กรุงเทพ (บริหารธุรกิจ • บัญชี) • กรุงเทพธนบุรี • เชียงราย • เทคโนโลยีไทย-ญี่ปุ่น • ธุรกิจบัณฑิตย์ • พายัพ • ภาคตะวันออกเฉียงเหนือ • รังสิต • ศรีปทุม (บริหารธุรกิจ) • ศรีปทุม (บัญชี) • อัสสัมชัญ • บัณฑิตเอเซีย • อินเตอร์เทคลำปาง |  |
รายชื่อ • หมวดหมู่ • โครงการ • สถานีย่อย
| ด ค กมหาวิทยาลัยรามคำแหง |
| --- | --- | --- |
| สัญลักษณ์ | พ่อขุนรามคำแหงมหาราช • สีน้ำเงิน-สีทอง |  |
| วิทยาเขต | หัวหมาก • บางนา • สุโขทัย |  |
| คณะ | นิติศาสตร์ • บริหารธุรกิจ • มนุษยศาสตร์ • ศึกษาศาสตร์ • วิทยาศาสตร์ • รัฐศาสตร์ • เศรษฐศาสตร์ • วิศวกรรมศาสตร์ • ศิลปกรรมศาสตร์ • พัฒนาทรัพยากรมนุษย์ • สื่อสารมวลชน • ทัศนมาตรศาสตร์ • บัณฑิตวิทยาลัย • สถาบันการศึกษานานาชาติ |  |
| วิทยาเขตสุโขทัย | สาธารณสุขศาสตร์ • ธุรกิจการบริการ |  |
| สาขาวิทยบริการฯ | เชียงราย • เชียงใหม่ • แพร่ • ลพบุรี • เพชรบูรณ์ • อุทัยธานี • ปราจีนบุรี • กาญจนบุรี • อุดรธานี • นครพนม • ขอนแก่น • หนองบัวลำภู • ชัยภูมิ • อำนาจเจริญ • นครราชสีมา • สุรินทร์ บุรีรัมย์ • ศรีสะเกษ • พังงา • นครศรีธรรมราช • ตรัง • สงขลา |  |
| โรงเรียนสาธิต | โรงเรียนสาธิตมหาวิทยาลัยรามคำแหง • โรงเรียนสาธิตมหาวิทยาลัยรามคำแหง (ฝ่ายประถม) • โรงเรียนสาธิตมหาวิทยาลัยรามคำแหง วิทยาเขตบางนา |  |
หมวดหมู่ •  โครงการ •  สถานีย่อย
Mod wsgi

| --- | --- |
นักพัฒนา: Graham Dumpleton
ที่เก็บข้อมูล:  github.com/GrahamDumpleton/mod_wsgi  
สัญญาอนุญาต: Apache License 2.0
เว็บไซต์: https://github.com/GrahamDumpleton/mod_wsgi
mod_wsgi เป็นมอดูลสำหรับการรันโปรแกรมภาษาไพธอน บน Apache HTTP Server โดยมี WSGI เป็นส่วนต่อประสาน พัฒนาโดย Graham Dumpleton และจัดจำหน่ายภายใต้ Apache License 2.0 รองรับทั้ง Python 2 และ 3
mod_wsgi นั้นง่ายกว่า เร็วกว่า และสามารถทำการตั้งค่าได้ละเอียดมากกว่า mod_python ซึ่งเป็นซอฟต์แวร์ที่ค่อนข้างเก่า รวมถึงการใช้ FastCGI
เว็บเซิร์ฟเวอร์

โดยทั่วไปมักใช้เว็บเซิร์ฟเวอร์จำนวนมากในเว็บที่มีการเข้าชม (traffic) สูง ในภาพคือเซิร์ฟเวอร์ของเดลล์ที่ติดตั้งให้กับมูลนิธิวิกิมีเดีย
เว็บเซิร์ฟเวอร์ (อังกฤษ: web server) คือซอฟต์แวร์และฮาร์ดแวร์ของคอมพิวเตอร์ที่สามารถรับคำขอผ่านทาง HTTP ซึ่งเป็นโพรโทคอลเครือข่ายที่สร้างขึ้นเพื่อเผยแพร่เนื้อหาของเว็บ หรือผ่านทาง HTTPS ซึ่งเป็นรูปแบบที่ปลอดภัยขึ้น ตัวผู้ใช้งาน (user agent) ซึ่งอาจคือเว็บเบราว์เซอร์ หรือ เว็บครอว์เลอร์ จะเริ่มต้นการสื่อสารโดยการส่งคำขอรีซอร์สเฉพาะชุดหนึ่งผ่านทาง HTTP และเว็บเซิร์ฟเวอร์จะตอบกลับด้วยเนื้อหาของรีซอร์สนั้น หรือด้วยข้อความแอร์เรอร์ นอกจากนี้ เว็บเซิร์ฟเวอร์ยังสามารถรับและเก็บรีซอร์สที่ถูกส่งมาโดยตัวผู้ใช้งานหากมีการติดตั้งให้ทำเช่นนั้น
เว็บเซิร์ฟเวอร์อาจเป็นได้ตั้งแต่คอมพิวเตอร์เครื่องเดียวหรือระบบเอ็มเบ็ด เช่น เราเทอร์, พรินเทอร์, เว็บแคม ที่มีการติดตั้งระบบให้ทำงานเป็นเว็บเซิร์ฟเวอร์ ในขณะที่เว็บไซต์ที่มีการเข้าชม (traffic) สูง โดยทั่วไปจะรันเว็บเซิร์ฟเวอร์ผ่านชุดคอมพิวเตอร์จำนวนมาก (fleets of computers) ที่ออกแบบมาโดยเฉพาะ
ฟีฟ่าออนไลน์ 3

| อีเอ: ฟีฟ่าออนไลน์ 3 |
| --- | --- |
โลโก้ฟีฟ่าออนไลน์ 3
ผู้พัฒนา: อิเล็กทรอนิก อาตส์, อีเอ โซลสตูดิโอ
ผู้จัดจำหน่าย: เน็กซอน  เอเอส: การีนา
ชุด: ฟีฟ่า
เอนจิน: ฟีฟ่า 11(18 ธันวาคม 2012 - 25 พฤศจิกายน 2015) ฟีฟ่า 13(26 พฤศจิกายน 2015 - ปัจจุบัน)
เครื่องเล่น: ไมโครซอฟท์ วินโดวส์ แอนดรอยด์
วางจำหน่าย: 18 ธันวาคม ค.ศ. 2012
แนว: เกมกีฬา, จำลองฟุตบอล
รูปแบบ: ผู้เล่นคนเดียว, ผู้เล่นหลายคน
ฟีฟ่าออนไลน์ 3 (อังกฤษ: FIFA Online 3) เป็นเกมฟุตบอลออนไลน์ผู้เล่นหลายคนแบบเล่นฟรี ที่ได้รับการประกาศ ณ วันที่ 13 สิงหาคม ค.ศ. 2012 และได้ทำการปิดเบตาแรก ณ วันที่ 20 กันยายน ค.ศ. 2012 ถึงวันที่ 23 กันยายนของปีเดียวกันนี้ที่ประเทศเกาหลีใต้ รวมถึงเมื่อวันที่ 13 ธันวาคม ค.ศ. 2012 ได้มีการประกาศว่าฮย็อนอา ได้รับเลือกให้เป็นนางแบบสำหรับฟีฟ่าออนไลน์ 3
ปัจจุบัน เกมนี้ยังปรากฏในภูมิภาคอื่น ซึ่งประกอบด้วย ไทย, อินโดนีเซีย, เวียดนาม, สิงคโปร์, มาเลเซีย และจีน โดยผู้เล่นจากสถานที่อื่น ๆ สามารถเข้าร่วมเซิร์ฟเวอร์ภูมิภาคเหล่านี้ในการเล่นเกมได้ แม้ว่าอาจจะมีปัญหาด้านความล่าช้าก็ตาม
ในปี ค.ศ. 2013 ได้มีการเชิญวีรศักดิ์ นิลกลัด และอดิสรณ์ พึ่งยา เพื่อให้เสียงพากย์เกมนี้ในเวอร์ชันภาษาไทย
รูปแบบเกมส์ > แข่งกับคอมพิวเตอร์

การแข่งกันลีกกับบอทโดยจะมีสโมสรทั้ง 20 ทีมจากลีกชั้นนำโดยจะมีความยากตั้งแต่ง่ายมากไปยากสุด
เป็นการแข่งขันเพื่อชิงถ้วยรางวัลจากศึกบอลถ้วยต่าง ๆ
เป็นโหมดเพิ่มพลังนักเตะที่เล่นดีที่สุดในแต่ละลีก จาก 5 ลีก เช่น พรีเมียร์ลีก ลีกเอิง บุนเดิสลีกา กัลโช่ เซเรีย อา ลาลิกา โดยนักเตะจะเพิ่มสถานะคนละ 1-5 และยังมีทีมที่จะแข่งในแต่ละสัปดาห์ที่จะแข่งในบอลจริง โดยคู่ไฮไลท์ จะแข่งกับคนอื่น ส่วนอีก 3 คู่จะแข่งกับคอมพิวเตอร์โดยใช้ทีมเช่า +5 ในการเล่น
รูปแบบเกมส์ > การแข่งกับคนอื่น

เป็นการแข่งกระชับมิตรจากการสุ่มคู่แข่ง
เป็นการแข่งกระชับมิตรแบบเดียวกับ 1 ต่อ 1 แต่เป็นการแข่งกับเพื่อน
เป็นการแข่งขันแบบจะกำหนดว่าจะแข่งกันหรือจะเป็นกรรมการหรือจะแข่งกับบอท
เหมือนกับการแข่งธรรมดาแต่บอทจะเล่นให้อัตโนมัติ
เหมือนกับแข่งกระชับมิตรแต่เป็นการแข่งเก็บคะแนน
การแข่งขันคัดเลือกระดับภาค เหมือนโหมด Ranking ผู้ชนะอันดับ 1 ระดับภาค จะได้ไปชิงรางวัลสูงสุด 1 ล้านแคช
รูปแบบเกมส์ > การแข่งอื่น

เป็นการแข่งขันพิเศษตั้งแต่ปี พ.ศ. 2557 โดยจะมีการแข่งขันซึ่งจะแข่งกับบอทหรือกับคนอื่นซึ่งหากชนะครบจำนวนครั้งที่กำหนดจะได้รางวัลตามที่ได้กำหนดไว้ จัดขึ้นทุกวันเสาร์เวลา 17.00 - 19.00 [ต้องการอ้างอิง]
รหัสที่ 2

ตั้งแต่ปี พ.ศ. 2558 มีการทำรหัสผ่านที่ 2 เพื่อเป็นการกันการโจรกรรมข้อมูลหากใส่รหัสผ่านที่ 2 ผิดเกิน 5 ครั้งจะถูกล็อกรหัสทันที[ต้องการอ้างอิง]
การตอบรับ

ฟีฟ่าออนไลน์ 3 ได้รับการมองว่าเป็นภาคต่อแห่งยุคถัดไปของฟีฟ่าออนไลน์ 2 ที่ล้าสมัยแล้ว โดยได้ปิดเซิร์ฟเวอร์ในวันที่ 31 มีนาคม ค.ศ. 2013 (นีโอวิซเกมส์) และ 5 พฤศจิกายน ค.ศ. 2013 (ไอเอเอชเกมส์)
ในประเทศเกาหลีใต้ ได้รับการจัดว่าเป็นเกมกีฬาที่ได้รับความนิยมมากที่สุด และอยู่ในอันดับสองของศูนย์พีซีบัง
ส่วนในประเทศไทยและประเทศเวียดนาม ได้มีการจัดการแข่งขันฟีฟ่าออนไลน์ 3 ขึ้นเป็นประจำ โดยมีผู้ชมเป็นจำนวนหลายร้อยคน
แหล่งข้อมูลอื่น

Nexon FIFA Online 3 Official Website (เกาหลี)
Garena FIFA Online 3 Singapore/Malaysia Official Website เก็บถาวร 2015-11-04 ที่ เวย์แบ็กแมชชีน (อังกฤษ)
Garena FIFA Online 3 Indonesia Official Website เก็บถาวร 2015-08-10 ที่ เวย์แบ็กแมชชีน
Garena FIFA Online 3 Thailand Official Website เก็บถาวร 2016-05-14 ที่ เวย์แบ็กแมชชีน
Garena FIFA Online 3 Vietnam Official Website
Tencent FIFA Online 3 China Official Website
Mod python

| --- | --- |
ที่เก็บข้อมูล:  github.com/grisha/mod_python  
แพลตฟอร์ม: Python
สัญญาอนุญาต: Apache License
เว็บไซต์: http://modpython.org/
mod_python เป็นมอดูลสำหรับเชื่อมต่อApache HTTP Server โดยเรียกใช้สคริปต์ภาษาไพธอนบนเว็บเซิร์ฟเวอร์ มีวัตถุประสงค์เพื่อแทนที่ CGI  ลักษณะเด่นได้แก่การดำเนินการและการเก็บรักษาข้อมูลข้ามหลายเซสชันอย่างรวดเร็ว
แม้ว่าปัจจุบันจะไม่ได้อยู่ระหว่างการพัฒนา แต่ก็ยังไม่มีการประกาศว่าการบำรุงรักษาจะสิ้นสุด เพียงแต่ว่า mod_python มีความเสถียรเพียงพอจนแทบไม่จำเป็นต้องมีการบำรุงแล้ว
ภาคีสมาชิกราชบัณฑิตยสภา

สำหรับความหมายอื่น ดูที่ ภาคีสมาชิก
ภาคีสมาชิกราชบัณฑิตยสภา ผู้ทรงคุณวุฒิมีความรู้เชี่ยวชาญในสาขาวิชาใดวิชาหนึ่งที่อยู่ในหน้าที่ของราชบัณฑิตยสภา โดยมีจำนวนจำกัดได้ไม่เกิน 84 คน แบ่งเป็นสำนักต่าง ๆ คือ สำนักธรรมศาสตร์และการเมือง 34 คน สำนักวิทยาศาสตร์ 23 คน และสำนักศิลปกรรม 27 คน
หลักเกณฑ์วิธีการสมัครและวิธีการรับบุคคลเป็นภาคีสมาชิก

ผู้สมัครเป็นภาคีสมาชิกจะต้องมีความรู้เชี่ยวชาญในสาขาวิชาใดวิชาหนึ่งที่อยู่ในหน้าที่ของราชบัณฑิตยสภา โดยได้รับปริญญา ประกาศนียบัตร หรือดำรงตำแหน่งทางวิชาการ อย่างใด อย่างหนึ่งดังต่อไปนี้
ปริญญาตรีหรือเทียบเท่าขึ้นไป หรือ
ประกาศนียบัตรเทียบได้ไม่ต่ำกว่าปริญญาตรี หรือ
ดำรงตำแหน่งทางวิชาการตั้งแต่ระดับรองศาสตราจารย์ขึ้นไป
ผู้ประสงค์จะสมัครเป็นภาคีสมาชิก สามารถยื่นใบสมัครต่อเลขาธิการราชบัณฑิตยสภาโดยมีราชบัณฑิตในสำนักวิชาที่ตนสมัครอย่างน้อยสองคนรับรองว่าผู้แสดงความจำนงนั้นสมควรเป็นภาคีสมาชิก ผู้สมัครเป็นภาคีสมาชิกจะสมัครได้เพียงสำนักเดียวและสาขาวิชาเดียวเท่านั้น จากนั้นประธานสำนักที่จะรับบุคคลเข้าเป็นภาคีสมาชิกทำการแต่งตั้งราชบัณฑิตในสำนักเป็นคณะกรรมการคัดเลือกขึ้นคณะหนึ่ง ประกอบด้วย ประธานหนึ่งคน และกรรมการอย่างน้อยสองคน เพื่อดำเนินการคัดเลือกผู้สมัครเป็นภาคีสมาชิก โดยให้คณะกรรมการพิจารณาผลงานทางวิชาการของผู้สมัครทั้งปริมาณและคุณภาพ การเป็นที่ยอมรับทางวิชาการ การนำเสนอผลงานต่อที่ประชุม ระดับผู้ฟัง และระดับการประชุม เป็นต้น
แหล่งข้อมูล

เว็บไซต์ของราชบัณฑิตยสภา เก็บถาวร 2011-09-27 ที่ เวย์แบ็กแมชชีน
ดูเพิ่ม

ราชบัณฑิตยสภา
ฟอร์ด เรนเจอร์ (T6)

| ฟอร์ด เรนเจอร์ (T6) |
| --- | --- |

ภาพรวม
บริษัทผู้ผลิต: ฟอร์ด
เริ่มผลิตเมื่อ: พ.ศ. 2554–ปัจจุบัน  พ.ศ. 2562 (อเมริกาเหนือ)
รุ่นปี: 2011–ปัจจุบัน 
แหล่งผลิต: ประเทศไทย: ระยอง (AAT / FTM) ประเทศแอฟริกาใต้: ซิลเวอร์ตัน, Pretoria (Ford South Africa) ประเทศเวียดนาม: Hai Duong (Ford Vietnam) ประเทศกัมพูชา: Pursat province (Ford Cambodia)
ตัวถังและช่วงล่าง
ประเภท: รถกระบะขนาดกลาง
รูปแบบตัวถัง: สองประตู สี่ประตู (แค็บเปิดได้) สี่ประตู
โครงสร้าง: เครื่องวางหน้าขับเคลื่อนล้อหลังหรือขับเคลื่อนสี่ล้อ
รุ่นที่คล้ายกัน: มาสด้า บีที-50 ฟอร์ด เอเวอร์เรสต์
ระบบส่งกำลัง
เครื่องยนต์: Petrol: 2.3 ลิตร เอคโค่บูสต์ turbo สี่สูบ (I4) 2.5 ลิตร ดูราเทค 25 I4; รุ่นแรก 3.0 ลิตร เอคโค่บูสต์ twin-turbo หกสูบ (V6); รุ่นที่ 2 Diesel: 2.0 ลิตร เอคโค่บลู turbo/twin-turbo I4 (ดีเซล) 2.2 ลิตร ดูราทอร์ค turbodiesel I4 (ดีเซล); รุ่นแรก 3.2 ลิตร ดูราทอร์ค turbo I5; รุ่นแรก 3.0 ลิตร Power Stroke turbo หกสูบ (V6); รุ่นที่ 2
ระบบเกียร์: เกียร์ธรรมดา 5/6-จังหวะ เกียร์อัตโนมัติ 6/10-จังหวะ ((6R80)/Ford-GM SelectShift)
มิติ
ระยะฐานล้อ: 3,226 mm (127.0 in) 3,270 mm (129 in) (รุ่น 2)
ความยาว: 5,359 mm (211.0 in) 5,350 mm (211 in) (รุ่น 2 ตัวเตี้ย) 5,370 mm (211 in) (รุ่น 2) 5,360 mm (211 in) (Raptor)
ความกว้าง: 1,849 mm (72.8 in) 1,910 mm (75 in) (รุ่น 2 ตัวเตี้ย) 1,918 mm (75.5 in) (รุ่น 2) 2,028 mm (79.8 in) (Raptor)
ความสูง: 1,815 mm (71.5 in) 1,769–1,778 mm (69.6–70.0 in) (รุ่น 2 ตัวเตี้ย) 1,874–1,884 mm (73.8–74.2 in) (รุ่น 2) 1,926 mm (75.8 in) (Raptor)
น้ำหนัก: 1,866–1,968 kg (4,114–4,339 lb) 
ระยะเหตุการณ์
รุ่นก่อนหน้า: ฟอร์ด เรนเจอร์ (PJ/PK) ฟอร์ด เรนเจอร์ (อาร์เจนตินาและสหรัฐฯ) Ford Explorer Sport Trac (สหรัฐฯ)
ฟอร์ด เรนเจอร์ (รหัส T6) เป็นรถกระบะขนาดกลางผลิตโดยบริษัท ฟอร์ด มอเตอร์ ออกแบบรูปลักษณ์และทางวิศวกรรมโดยฟอร์ด ออสเตรเลีย เรนเจอร์ T6 มาแทนที่กระบะฟอร์ดสองรุ่นคือ ฟอร์ด เรนเจอร์ สำหรับตลาดอเมริกากลาง และฟอร์ด เรนเจอร์ ก็ใช้ชื่อ มาสด้า บีที-50 ขายในอเมริกากลาง ยุโรปและเขตเอเชียแปซิฟิก
เปิดเผยครั้งแรกที่งานแสดงรถยนต์นานาชาติออสเตรเลียที่ซิดนีย์ในเดือนตุลาคม พ.ศ. 2553 ต่อมาก็ได้ผลิตในฤดูร้อนของปี 2554 ผลิตครั้งแรกที่โรงงานออโต้อัลลายแอนซ์ ที่จังหวัดระยอง ต่อมาก็ผลิตที่อาร์เจนตินา ไนจีเรีย และ แอฟริกาใต้ มาสด้าได้ทำการตลาดฟอร์ด เรนเจอร์โดยเปลี่ยนยี่ห้อเป็นรุ่นที่สองของมาสด้า บีที-50 เรนเจอร์ก็ยังมีรุ่นอเนกประสงค์สมรรถนะสูงในชื่อฟอร์ด เอเวอร์เรสต์/เอนดีเวอร์
เครื่องยนต์และระบบขับเคลื่อน

เรนเจอร์มีทั้งรุ่นขับเคลื่อนสองล้อหลังและขับเคลื่อนสี่ล้อกับเครื่องยนต์หกเครื่องยนต์:
เครื่องยนต์อีโค่บูสต์ 2.3 ลิตร (Mazda LF) เบนซิน (200 กิโลวัตต์; 274 แรงม้า และ 420 นิวตันเมตร) ใช้ร่วมกับเกียร์อัตโนมัติสิบจังหวะ (Ford-GM 10R80) (ปี 2019–present)
เครื่องยนต์ดูราเทค 2.5 ลิตร (Mazda L5-VE) เบนซิน (122 กิโลวัตต์; 167 แรงม้า และ 226 นิวตันเมตร) ใช้ร่วมกับเกียร์ธรรมดาห้าจังหวะ (Ford M5OD) (ปี 2019–present)
เครื่องยนต์ดูราทอร์ค TDCi 2.2 ลิตร ("PUMA" ZSD-422) ดีเซล (88 กิโลวัตต์; 120 แรงม้า และ 285 นิวตันเมตร; 92 กิโลวัตต์; 160 แรงม้า และ 330 นิวตันเมตร หรือ 110 กิโลวัตต์ และ 375 นิวตันเมตร) อัตราสิ้นเปลือง 7.6 ลิตร/100 กม. (37.2 mpg-imp หรือ 30.9 mpg-US) ใช้ร่วมกับเกียร์ธรรมดาหกจังหวะ (Ford MT82) (ปี 2019–present)
เครื่องยนต์ดูราทอร์ค TDCi 3.2 ("PUMA" P5AT) ดีเซล (147 กิโลวัตต์; 200 แรงม้า และ 470 นิวตันเมตร) ที่ 8.4 ลิตร/100 กม. (33.6 mpg-imp หรือ 28.0 mpg-US) พร้อมกับเกียร์ธรรมดาและอัตโนมัติหกจังหวะ (Ford 6R80) (ปี 2011–ปัจจุบัน / 2011–2019 (ประเทศไทย))
เครื่องยนต์อีโค่บลู EcoBlue TDCi 2.0 ("Panther") ดีเซล (132 กิโลวัตต์; 180 แรงม้า และ 470 นิวตันเมตร) ที่ 8.4 ลิตร/100 กม. (33.6 mpg-imp หรือ 28.0 mpg-US) พร้อมกับเกียร์อัตโนมัติสิบจังหวะรุ่น Ford-GM 10R80 (ปี 2019–present)
เครื่องยนต์อีโค่บลู EcoBlue TDCi 2.0 ("Panther") ดีเซล เทอร์โบคู่ (157 กิโลวัตต์; 213 แรงม้า และ 470 นิวตันเมตร) ที่ 8.4 ลิตร/100 กม. (33.6 mpg-imp หรือ 28.0 mpg-US) พร้อมกับเกียร์อัตโนมัติสิบจังหวะรุ่น Ford-GM 10R80 (Ranger Raptor ปี 2019–present)
มาตัวถังสามตัวถังให้เลือก:
ดับเบิ้ลแค็บหรือสี่ประตู มีความจุห้องโดยสาร 1.21 ม3
แค็บเปิดได้ มีความจุห้องโดยสาร 1.82 ม3
แค็บเดี่ยว มีความจุห้องโดยสาร 1.82 ม3
เครื่องยนต์และระบบขับเคลื่อน > เปลี่ยนโฉมปี 2558

ฟอร์ด เรนเจอร์ ได้รับการปรับโฉมในปี พ.ศ. 2558 เป็นการปรับโฉมครั้งใหญ่และเปลี่ยนเครื่องยนต์ดูราทอร์ค 2.2 ลิตรเป็นเครื่องยนต์แพนเธอร์ 2.0 ลิตร
เปลี่ยนโฉมปี 2561

เรนเจอร์รุ่นปี 2019 ได้เผยโฉมที่งานแสดงรถยนต์อเมริกาเหนือ โดยมีการเปลี่ยนกันชนหน้าใหม่และเกียร์อัตโนมัติ 10 จังหวะ พร้อมกับเครื่องยนต์เอคโค่บูสต์ 2.3 ลิตร
เปลี่ยนโฉมปี 2561 > เรนเจอร์ แร็พเตอร์

ฟอร์ด เรนเจอร์ แร็พเตอร์ เป็นรถกระบะสมรรถนะสูงรุ่นพิเศษจากฟอร์ด มอเตอร์คอมปะนี ในนาม ฟอร์ด เพอร์ฟอร์มแมนซ์ เปิดเผยออกมาในวันที่ 7 กุมภาพันธ์ พ.ศ. 2561 มีจุดมุ่งหมายจับตลาดระดับบนที่ต้องการรถยนต์ฟอร์ดเรนเจอร์ที่สามารถใช้งานลุยได้จริงกว่ารุ่น  ฟอร์ด เรนเจอร์ ไวล์ดแทรค
การสร้างรถรุ่นพิเศษนี้ เช่นเดียวกับฟอร์ด เอฟ-150 แร็พเตอร์ ฟอร์ดได้ใช้ทีมงาน ฟอร์ด เพอร์ฟอร์แมนซ์เข้ามาร่วมพัฒนา โดยติดตั้งเครื่องยนต์ดีเซลรุ่นใหม่ ฟอร์ด อีโค่บลู ขนาด 2.0 ลิตร พร้อมระบบเทอร์โบชาร์จคู่ ให้กำลัง 213 PS ทำแรงบิด 500 นิวตันเมตร นอกจากนี้ยังติดตั้งระบบเกียร์อัตโนมัติรุ่นใหม่ 10 สปีด พร้อม 6 โหมดในการขับขี่ เพื่อให้พร้อมสำหรับทุกเส้นทางที่จะไป
ทางด้านระบบช่วงล่างเป็นปีกนกอิสระ 2 ชั้น ทางด้านหน้า พร้อมปีกนกอะลูมิเนียม และด้านหลังเป็นแบบคอยย์โอเวอร์ช๊อคอัพ ซับแรงสั่นสะเทือน ด้วยระบบช็อคอัพจาก Fox Shock สามารถปรับค่าการทำงานด้วยตัวเอง ด้วยระบบปรับน้ำมันในตัว หรือ อินเทอร์นัล บายพาสได้ 9 ระดับ รวมถึงพวงมาลัยไฟฟ้า ชุดดิสก์เบรก 4 ล้อ ติดตั้งยาง BF Goodridge KO2 แบบ All Terrain เพื่อใช้ในการขับขี่ได้ทุกเส้นทาง